Document ID: /fineweb-2-swissfilter-quality_10-filterrobots/filtered/01308.jsonl.gz/628

Pas një kontrolli mjekësor është zbuluar që 6 vjeçarja ka pasur haluçinacione si pasojë e marrjes së një antigripi.
Familja e vajzës, e cila preferon të mbetet anonime i ka dhënë vogëlushes “Tamiflu” për të stabilizuar gjendjen gripale por rezultati nuk ka qenë aspak i mirë.
Ilaçi i ka krijuar haluçinacione, vogëlushja është larguar nga shkolla dhe ka tentuar të lëndojë veten.
Sipas mjekëve, ky efekt anësor është i shkruajtur në fletën e të dhënave të ilaçit dhe mund të prekë më pak se 1% të njerëzve. Por pavarësisht se shkruhej në fletë prindërit kanë thënë se do të ishte mirë që ky efekt të ishte shpjeguar nga mjekët para përdorimit.